《锦鸡送陈广文》
宋代·萧立之

舞鸾失镜啼秋影，文鸾白头翠交颈。山鸡谁遣双入笼，走送书堂春睡醒。

霜浓木脱生惊雷，翩翩飞下平冈来。锦囊礧磈碧钗文，□之而隐身之灾。

岩呼谷应深云里，岁晚斓斑落城市。吟边怜汝忽自怜，我亦江南客千里。

作者简介：萧立之（一二○三～？）（生年据本集卷下《壬午元日试笔……》“年似渭滨人样子”、“记前壬午甫能冠”推定），原名立等，字斯立，号冰崖，宁都（今属江西）人。理宗淳祐十年（一二五○）进士。历知南城县，南昌推官，通判辰州。宋亡归隐。有《冰崖诗集》二十六卷，已佚。明弘治十八年九世孙敏辑刊《冰崖公诗拾遗》三卷。事见本集末附萧敏《识后》，明嘉靖《赣州府志》卷九有传。　萧立之诗，以《四部丛刊》影印明弘治十八年刻本为底本。新辑集外诗附于卷末。